ຈີນໂຈມຕີທຳນຽບ 5 ແຈ ກ່ຽວກັບລາຍງານ ທີ່ສຳຄັນທາງທະຫານ
ຈີນຕໍ່ວ່າຢ່າງແຮງ ກ່ຽວກັບລາຍງານສະບັບໃໝ່ ຂອງກະຊວງປ້ອງກັນປະເທດສະຫະລັດ ທີ່ຕິຕຽນ ການເສີມສ້າງແສນຍານຸພາບ ທາງທະຫານຂອງຈີນ.
ຈີນໄດ້ຕອບໂຕ້ດ້ວຍຄວາມໂກດແຄ້ນ ຕໍ່ລາຍງານສະບັບໃໝ່ຂອງກະຊວງປ້ອງກັນປະເທດ ສະຫະລັດທີ່ກ່າວວ່າການປັບປຸງກອງທັບໃຫ້ທັນສະໄໝຂອງຈີນນັ້ນ ເປັນໄພຂົ່ມຂູ່ຕໍ່ຄວາມ ກໍ້າເກິ່ງທາງດ້ານທະຫານຢູ່ໃນພູມີພາກ ໃນບົດວິຈານທີ່ພິມເຜີຍແຜ່ໃນວັນພະຫັດມື້ນີ້ອົງການຂ່າວຊິນຫົວຂອງທາງການຈີນບໍ່ໄດ້ ໃຫ້ຄວາມສຳຄັນໃດໆຕໍ່ຄໍາສະເໜີແນະດັ່ງກ່າວໂດຍເວົ້າວ່າມັນເປັນເລື່ອງທີ່ບໍ່ມີມູນຄວາມ ຈິງໂດຍສິ້ນເຊີງ ອີງຕາມການຄາດເດົາທີ່ໂລເລ ແລະການຊັ່ງຊາທີ່ບໍ່ມີເຫດຜົນ ນອກນັ້ນ ຊິນຫົວຍັງໃຫ້ຂໍ້ສັງເກດວ່າການໃຊ້ຈ່າຍທາງທະຫານຂອງສະຫະລັດແມ່ນລື່ນຈີນຕັ້ງຫຼວງ ຫຼາຍ ລາຍງານຂອງທຳນຽບ 5 ແຈຕໍ່ລັດຖະສະພາສະຫະລັດໄດ້ນຳອອກເຜີຍແຜ່ທີ່ກຸງວໍຊິງຕັນ ໃນມື້ວັນພຸດວານນີ້ ລາຍງານໃຫ້ຂໍ້ສັງເກດວ່າຈີນໄດ້ທໍາຄວາມກ້າວໜ້າທີ່ສຳຄັນຫຼາຍຢ່າງ ໃນຮອບປີຜ່ານມາ ຮວມທັງການພັດທະນາ ເຮືອບິນລົບ Stealth ທີ່ເຣດ້າຈັບບໍ່ໄດ້ແລະ ການນຳເອົາກຳປັ່ນບັນທຸກເຮືອບິນ ລຳທຳອິດຂອງຕົນ ອອກທະເລ ເພື່ອທົດລອງແລ່ນ ທ່ານ Michael Schiffer ເຈົ້າໜ້າທີ່ຂອງທຳນຽບ 5 ແຈກ່າວຕໍ່ພວກນັກຂ່າວວ່າ ມີທ່າ ທາງວ່າຈີນຈະກາຍເປັນມະຫາອຳນາດທາງທະຫານພາຍໃນທົດສະວັດນີ້ ລາຍງານເວົ້າວ່າ ເປັນທີ່ປາກົດວ່າການເສີມສ້າງແສນຍານຸພາບຂອງຈີນແມ່ນແນໃສ່ເພື່ອ ປ້ອງກັນມະຫາອຳນາດຈາກພາຍນອກ ເຂົ້າໄປແຊກແຊງໃນບັນຫາຂັດແຍ້ງໃດໆກໍຕາມ ກັບໃຕ້ຫວັນໃນອະນາຄົດຂ້າງໜ້າ ແຕ່ໃນຂະນະດຽວກັນຈີນກໍພວມເສີມສ້າງຄວາມອາດ ສາມາດໃນການຂະຫຍາຍອຳນາດຂອງຕົນໄປ ຍັງເຂດມະຫາສະມຸດປາຊີຟິກຕາເວັນຕົກ ນຳດ້ວຍ